CELEX: 32021R2062
Language: da
Date: 2021-08-23 00:00:00
Title: Kommissionens delegerede forordning (EU) 2021/2062 af 23. august 2021 om ændring af delegeret forordning (EU) 2020/2014 om de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023

26.11.2021   
               
               
                  DA
               
               
                  Den Europæiske Unions Tidende
               
               
                  L 421/4
               
            
         KOMMISSIONENS DELEGEREDE FORORDNING (EU) 2021/2062
         af 23. august 2021
         om ændring af delegeret forordning (EU) 2020/2014 om de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2018/973 af 4. juli 2018 om en flerårig plan for demersale bestande i Nordsøen og fiskeriet efter disse bestande med nærmere bestemmelser for gennemførelsen af landingsforpligtelsen i Nordsøen og om ophævelse af Rådets forordning (EF) nr. 676/2007 og (EF) nr. 1342/2008 (1), særlig artikel 11, og
         ud fra følgende betragtninger:
         
                     (1)
                  
                  
                     Ved Kommissionens delegerede forordning (EU) 2020/2014 (2) fastsættes de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023 på grundlag af en fælles henstilling fra Belgien, Danmark, Tyskland, Frankrig, Nederlandene og Sverige ("Scheveningengruppen").
                  
               
                     (2)
                  
                  
                     I henhold til delegeret forordning (EU) 2020/2014 finder visse undtagelser fra landingsforpligtelsen midlertidigt anvendelse indtil den 31. december 2021. I disse tilfælde skulle de medlemsstater, der har en direkte forvaltningsmæssig interesse, hurtigst muligt og senest den 1. maj 2021 fremsende yderligere videnskabelig dokumentation til støtte for undtagelsen. Den Videnskabelige, Tekniske og Økonomiske Komité for Fiskeri ("STECF") skulle vurdere den forelagte videnskabelige dokumentation senest den 31. juli 2021.
                  
               
                     (3)
                  
                  
                     Efter at have hørt Det Rådgivende Råd for Nordsøen og Det Rådgivende Råd for Pelagiske Bestande forelagde Scheveningengruppen den 30. april 2021 en fælles henstilling for Kommissionen, hvori gruppen anmodede om videreførelse af visse undtagelser fra landingsforpligtelsen efter 2021 og forelagde yderligere videnskabelige oplysninger. Den 26. juli 2021 forelagde Scheveningengruppen en revideret version af den fælles henstilling.
                  
               
                     (4)
                  
                  
                     STECF (3) gennemgik den fælles henstilling i maj 2021. Kommissionen forelagde udkastet til delegeret retsakt for en ekspertgruppe bestående af repræsentanter for medlemsstaterne den 16. juli 2021 på et møde med Europa-Parlamentet som observatør.
                  
               
                     (5)
                  
                  
                     Artikel 6, stk. 1, litra c), nr. ii), i delegeret forordning (EU) 2020/2014 omfatter en undtagelse begrundet i høje overlevelsesrater for rødspætte, der fanges med bundtrawl (OTB, PTB) med en maskestørrelse på 90-119 og udstyret med visse paneler i EU-farvande i Det Internationale Havundersøgelsesråds ("ICES") afsnit 3a. Scheveningengruppen anmodede om en udvidelse af undtagelsen for at give mulighed for at tillade et kvadratmasket panel med en maskestørrelse på mindst 120 mm på trawl i ICES-underafsnittet Kattegat fra den 1. oktober til den 31. december hvert år. STECF bemærkede (4), at de yderligere videnskabelige oplysninger, som er forelagt af Danmark, bekræfter, at overlevelsesraten for rødspætter, der smides ud, vil være tilsvarende eller bedre for større maskestørrelser, herunder Seltra-panelet og det kvadratmaskede panel med en maskestørrelse på 120 mm, i forhold til den maskestørrelse på 80-99 mm, der er tilladt for fiskeri med skovltrawl. Undtagelsen bør derfor udvides til at omfatte et kvadratmasket panel med en maskestørrelse på mindst 120 mm på trawl i underafsnittet Kattegat.
                  
               
                     (6)
                  
                  
                     Artikel 11, nr. 11), i delegeret forordning (EU) 2020/2014 indeholder en de minimis-undtagelse for hvilling under den bevarelsesmæssige mindstereferencestørrelse, der fanges af fartøjer, der anvender bomtrawl med en maskestørrelse på 80-119 mm i ICES-underområde 4. Scheveningengruppen anmodede om at videreføre denne undtagelse indtil den 31. december 2023 og forelagde ny videnskabelig dokumentation. STECF vurderede dokumentationen og konkluderede (5), at der i den fælles henstilling i vid udstrækning tages hånd om de problemer, STECF konstaterede i sine tidligere vurderinger. Navnlig er landingen af uønskede fangster forbundet med betydelige omkostninger og vil kræve væsentligt mere arbejde om bord. STECF anerkendte også de problemer og udfordringer, der er forbundet med at øge selektiviteten i dette fiskeri. Undtagelsen bør derfor bibeholdes indtil den 31. december 2023.
                  
               
                     (7)
                  
                  
                     Eftersom foranstaltningerne i denne forordning har direkte indvirkning på planlægningen af EU-fartøjernes fangstsæson og de dertil knyttede økonomiske aktiviteter, bør denne forordning træde i kraft umiddelbart efter offentliggørelsen. Den bør finde anvendelse fra den 1. januar 2022 —
                  
               VEDTAGET DENNE FORORDNING:
         
            Artikel 1
            I delegeret forordning (EU) 2020/2014 foretages følgende ændringer:
            
                        1)
                     
                     
                        Artikel 6, stk. 1, litra c), nr. ii), affattes således:
                        
                                    »ii)
                                 
                                 
                                    med en maskestørrelse på 90-119 mm og udstyret med et Seltra-panel med et overpanel med en maskestørrelse på 140 mm (kvadratmasket), 270 mm (diamantmasket), 300 mm (kvadratmasket) eller i underafsnittet Kattegat et kvadratmasket panel med en maskestørrelse på mindst 120 mm i perioden 1. oktober–31. december hvert år i fiskeriet efter fladfisk eller rundfisk i EU-farvande i ICES-afsnit 3a«
                                 
                              
                  
                        2)
                     
                     
                        Artikel 11, nr. 11), affattes således:
                        
                                    »11)
                                 
                                 
                                    I det blandede fiskeri i EU-farvande i ICES-underområde 4 efter demersale arter fra fartøjer, der anvender bomtrawl med en maskestørrelse på 80-119 mm:
                                    for hvilling under den bevarelsesmæssige mindstereferencestørrelse, en mængde, der højst udgør 2 % af de samlede årlige fangster af rødspætte og tunge.".
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 1. januar 2022 til den 31. december 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. august 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 179 af 16.7.2018, s. 1.
         
            (2)  Kommissionens delegerede forordning (EU) 2020/2014 af 21. august 2020 om de nærmere bestemmelser for gennemførelsen af landingsforpligtelsen i visse typer fiskeri i Nordsøen i perioden 2021-2023 (EUT L 415 af 10.12.2020, s. 10).
         
            (3)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d
         
            (4)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 23-24.
         
            (5)  https://stecf.jrc.ec.europa.eu/documents/43805/2874177/STECF+21-05+-+Ev+JRs+LO+and+TM+Reg.pdf/caa87b65-ea4a-491a-8e59-4111e01e1c1d, p. 20-21.